Фьодор Тютчев
Очи съзрях! Очи…

Превод от руски: Петър Велчев, 2008

chitanka.info

Очи съзрях! Очи…[0]

Очи съзрях! Очи, о Боже!

И как се влюбих — знае Бог!

Нощта им страстна разтревожи

душата с мрака си дълбок.

В тях целият живот звучеше

и сякаш бездна зърнах аз —

такава горест там гореше,

такава глъбина от страст!

На миглите им в здрача падащ

трептеше зов неутешим —

като наслада морно страдащ

и като скръб неумолим.

Вълшебната им изнемога

с такава мощ ме порази,

че все ги гледах — но с тревога,

и им се радвах — през сълзи.

1851

[0] И тази творба е вдъхновена от любовта на Тютчев към Елена Денисиева. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.